JohanHeinsen/ENO huggingface dataset:
Kiøbenhavns Postrytter, 1790-11-26
Man paastaaer, at der skal begyndes med vor Flaades Aftakling, saasnart den Spanske Ratification paa formeldte Convention er her indløbet. Jmidlertid er det dog ikke saa lidet besynderligt, at vore Udrustninger skulle, indtil saadant er skeet, fortsættes med lige Jver, og at Jndskibningen af Levnetsmidler og Munitioner, som virkeligen var contremanderet, ligeledes nu bliver fortsat. End- og vore 44 Kanonskibe skulle over Hals og Hoved gaae i Søen. De forefaldende Raisonnemens over den sluttede Convention ere ligesaa mange som forskiællige. Ministrenes Venner løfte den op til Skyerne, ansee Hvalfangsten i Sydsøen for hundrede Gange saa fordeelagtig som i Nordsøen, spaae sig af denne nye Fordeel en Planteskole for henved 3000 Søefolk, og ville herefter ey længer sende Chineserne Sølv for deres Porcellain og Theer, men lutter Pelsværk fra Nootkasund. Hans Modstandere derimod paastaae, at de for Storbrittannien i Conventionen stipulerte Fordeele ville ingenlunde blive Æquivalent for vore uhyre Udrustninger, om ogsaa Spanien afstaaer os Øen St. Juan Fernande; hvilket der vel ikke udtrykkeligen tales om i Conventionen, men skal dog være en hemmelig Artikel.
Kiøbenhavns Postrytter, 1790-11-26
Stockholm, den 12 November. J Morgen ventes Hertuginden af Sudermannland her til Residencen, og Kongen begiver sig til Haga. Paa Søndag giver Monarken denne Stads Borgerskab et stort Middagsmaaltid i Operahuuset.
Kiøbenhavns Postrytter, 1790-11-26
Næstkommende Mandag ankommer Dronningen og den øvrige Deel af Hoffet her til Staden. Kongens Prindsesse Søster har været meget upasselig, men er nu igien i Bedring. Den Skjærslaade, som havde Tropperne til vore sydlige Provindser ombord, har ikke kunnet naae Gothenborg; hvorfor den er indløbet til Calmar og Westerwyk, fra hvilke Stæder Tropperne nu marchere til deres Hiem.
Kiøbenhavns Postrytter, 1790-11-26
Warschau, den 13 November. Efter en siden indløben Beretning om den store Seyer, som Russerne have tilfægtet sig i Cuban, skal 5000 Tyrker og Tartarer være blevne paa Valpladsen, over 2000 tagne til Fange, en stor Deel druknede, og Resten adsplittet. Det er mærkværdigt nok, at den i bemeldte Affaire fangne Battal Bey, og den i sidste Søeslag ligeledes fangne Seid Bay, forlode Angpa paa een og samme Tid, den første for at opbrænde den Russiske Flaade, og den sidste for at trænge sig midt ind i det Russiske Rige, men begge vare lige uheldige.
Kiøbenhavns Postrytter, 1790-11-26
Brüssel, den 14 November. Den 21de hujus, inden hvilken Leopold vil, at vi skulle underkaste os hans Herredømme, er nu snart forhaanden; og dog tænkes her paa intet mindre end Føyelighed. Congressen har meget meere under 8de d. M. paa alle offentlige Pladse ladet publicere en Placat, hvori den belgiske Armee formanes til ikke at lade sig forvilde af det saa kaldte Keyserlige Manifest, og hvori der loves enhver, som inden den 1ste December lader sig engagere paa 4 Aar, efter denne Tids Forløb en aarlig Livrente af 20 Gylden og en Sølvmedaille med denne Paaskrivt, Fædrenelandets Forsvarer.
Kiøbenhavns Postrytter, 1790-11-26
Paris, den 15 November. Kongen har endeligen besluttet at forblive hele Vinteren i Thuillerierne, og tager ikke oftere til St. Cloud. Man troer, denne Beslutning vil bidrage meget til Gemytternes Beroeligelse, og maaskee forebygge mange ubehagelige Optrin.
Kiøbenhavns Postrytter, 1790-11-26
Wien, den 13 November. J Gaar Eftermiddags ankom en Coureer med den behagelige Tidende, at Erkehertug Leopold, Keyserens fierde Søn, er eensstemmigen blevet valgt til Palatinus af Ungarn. Foruden de 80000 Gylden, som denne Rigets fornemste Civil-Post er aflagt med, have Landstæderne frievilligen tilstaaet Prindsen andre 80000 Gylden.
Kiøbenhavns Postrytter, 1790-11-26
Den 10de hujus har Keiseren med de sædvanlige Ceremonier holdt sit høytidelige Jndtog i Presburg. J Gaar og i Dag har Hs. Majestæt bivaanet Landdags=Deputationens Forsamlinger, og den 15de gaaer Kronningen for sig.
Kiøbenhavns Postrytter, 1790-11-26
Nederelven, den 23 November. De nyeste private Breve fra London melde, at den største Deel af Publicum sammesteds anseer den med Spanien sluttede Convention som en for Storbrittannien meget ærefuld Seyer, da man tillige vil være underrettet om, at man fra Spansk Side har sat sig af al Magt imod Undertegnelsen, ja at Hr. Fitzherbert allerede var i Begreb med at forlade Madrid, da Greven af Florida Blanca endeligen Natten til den 24de October besluttede, i eet og alt at antage Hr. Fitzherberts Propositioner. Jmidlertid kan man ikke indestaae for Rigtigheden af dette, formodentligen af Ministerialpartiet udspredte Rygte. Kiøbenhavn, den 26 November.
Kiøbenhavns Postrytter, 1790-11-26
Den 8de October er Capellan Hr. Jacob Støren, confirmeret at være Capellan pro Persona til Holme Præstegield i Christiansands Stift. Sognepræst Hr. Mads Lillelund, ligesaa at være Sognepræst for Ramme Meenighed i Riber Stift. Mag. Niels Liisberg beskikket at være Sognepræst for Holme og Tranberg Meenigheder i Aarhuus Stift. Sognepræst Hr. Jens Feilberg ligesaa at være Sognepræst for Tørslew og Svendstrup Meenigheder i samme Stift. Sognepræst Hr. Johannes Clausen, ligesaa at være Sognepræst for Wimst og Thorup Meenigheder i Aalborg Stift. Johan Bluhme, beskikket at være Byefoged og Byeskriver i Middelfart. Friderich Georg Baurmeister beskikket at være Chirurgus paa Amager. Johan Christian Stutzen ligesaa i Odense. Borgemester Johan Frederich Carøe udnævnt til Justitsraad.
Kiøbenhavns Postrytter, 1790-11-26
Den 15de October er Hans Jacob Lindahl beskikket at være Herredsfoged udi Nørre Herred udi Lolland. Lauriz Bentzon Trap, ligesaa at være Sorenskriver i Vestre Raaebøygdelavet udi Christiansands Stift. Sorenskriver Ole Bornemann Heiberg, ligesaa at være Sorenskriver udi Hardangers Lyse=Klosters Fogderie, samt Wasse Præstegield i Bergens Stift. Niels Misløw Giertzen, ligesaa i Guldahls Fogderie udi Tronhiems Stift. Den 22de October er Studiosus Mads Bohn Marcher, confirmeret at være Capellan pro Persona for Øster Marie Meenighed paa Bornholm. Den 29de October er Capellan Hr. Claus Wadum, confirmeret at være Sognepræst for Mosberg og Hormested Meenigheder i Aalborg Stift. Sognepræst Hr. Johan Ludvig Matthiesen beskikket at være Sognepræst for Hundborg og Jannerup Meenigheder i samme Stift. Provst Hr. Søren Bugge ligesaa at være Sognepræst for Øyestads Præstegield i Christiansands Stift. Sognepræst Hr. Mag. Peter Olivarius Bugge ligesaa til Wandsøe Præstegield i samme Stift. Mons Winsnæs beskikket at være Capiist i det Danske Cancellie. Under 5te November har det behaget Hs. Majestæt at optage Wilhelm Theophilus von Stieglitz, Land grevelig Hessen-Casselsk Forstmester, i den Danske Frie herlige Stand, med Tilnavn: Stieglitz-Brockdorff. Göttinger Franske og Tydske Futteral-Calendere for Aaret 1791, hvori findes et Kobberstykke for hver Maaned, samt adskillige nye Dame=Hovedpyntsmoder, tilligemed den nu brugelige Fruentimmer= og Mandfolke=Klædedragt i Kobber, saa og tydske Musen-Calendere, kan nu tilkiøbs bekommes i det Kongelige Bogtrykkerie for den sædvanlige Priis.
Kiøbenhavns Postrytter, 1790-11-26
Forsøg til de ældre Tildragelsers Udvikling, efter Mosis Skrifter, af A. C. Rachlou, anden Deel, findes tilkiøbs hos Hr. Agent Gyldendahl, Hr. Directeur Høyffner, Hr. Lund, Amanuensis hos Hr. Biskop Balle, de Herrer Boghandlere Lycke & Rynkild, de Herrer Boghandlere paa Børsen og Hr. Staldskriver Busstegel i Kiøbenhavn, i Sorøe hos Hr. Professor Molbech, i Drøeback i Norge hos Hr. Etatsraad Pavels, samt hos Autor selv i Snoldeløv, for1 Rdlr. Exemplaret paa stort Trykpapiir og 1 Rdlr. 2 Mk. paa Franskpapiir. Samme Stæder kan endnu faaes første Deel til samme Priis. Nibel- og Arke-Historie, fra Verdens Begyndelse, indtil det 18de Seculum efter Christi Fødsel, hvor NB. udi Guds Kirkes og Lærdoms Tilstand, berømmelige og lærde Mænd, og Skridentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Ove Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1790-11-26
En Tale over Prædikernes Bogs 7 Cap. 1 Vers, Dødens Dag er bedre end Fødselens Dag, hvilken handler om det rette Begreb, som man maa giøre sig om det menneskelige Liv, og det Middel at kunne best mueligst tage det retteste Partie, sælges i det Kongel. Bogtrykkerie for 4 s.
Kiøbenhavns Postrytter, 1790-11-26
AVERTISSEMENTS. Directionen for det Asiatiske Compagnie bekiendtgjör herved, at Onsdagen den 1ste December förstkommende, om Formiddagen ved 10 Slet, bliver udi CompsgnietaHuus paa Christianshavn holden Licitation over forskielliProvisioner og Vahre, saasom: Store Skotske Steenkul, Smedde Steenkul, haardt Skibs Brød, Fransk Brændeviin, Fransk Viin-Edike, Byggryn, og Bankebyg, Svedsker, hvide Kaage Ærter, røget Korn-Flæsk, ævret Smör og Holsteensk Smör, Thi vilde de Lysthavende til bemeldte Tid og Stæd behageligst indfinde sig, da Conditionerne tilligemed Vahrenes Cantitærdennem nærmere skal blive bekiendtgjort.
Kiøbenhavns Postrytter, 1790-11-26
Godt Maculatur=Papiir er tilkiøbs at bekomme i det Kongelige Bogtrykkerie for 5 Mk. Riiser.
Kiøbenhavns Postrytter, 1790-11-29
Kiøbenhavns No. Aar hun uun. Ju Post-Tidender. ann. huus Alle. Mandagen, den 22 November. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1790-11-29
London, den 9 November. Jndledningen til den under Hoffets Authoritet offentligen bekiendtgjorte Convention med Spanien lyder saaledes: "Da Deres Brittiske og Catholske Majestæter ønske, ved en hastig men varig Forening at giøre Ende paa de imellem begge Kroner opkomne Misforstaaelser, saa have de fundet, at den bedste Vey til at opnaae dette gavnlige Maal. vilde være et venskabeligt Forliig, som, ved at tilsidesætte den foregaaende Strid om begge Parters Rettigheder og Fordringer, bestemmede for Fremtiden deres respective Forfatning paa en Maade, der var aldeles overeenskommende med Begges sande Jnteresse og Attraae efter, med hinanden at oprette i eet og alt det fuldkomneste Venskab, Harmonie og god Forstaaelse. J denne Hensigt have de udnævnt og constitueret følgende til deres Befuldmægtigede, nemlig fra Hs. Brittiske Majestæts Side Hr. Alleyne Fitzherbert, og fra Hs. Catholske Majestæts Side Greven af Florida Blanca, som, efterat have foreviist hinanden deres respective Fuldmagter, ere blevne eenige om følgende Puncter &c. &c.
Kiøbenhavns Postrytter, 1790-11-29
Det er gandske sikkert, at Udrustningerne ikke blive standsede, førend Conventionen er af begge kronede Hoveder formeligen ratificeret. Ja man siger, at det endog skal beroe med Søemagtens totale Afvæbning, indtil Freden, imellem Rusland og Porten er sluttet.
Kiøbenhavns Postrytter, 1790-11-29
Her tales nu om nye Udsigter for den Brittiske Handel, efter hvilke man skal have Haab om at bringe den til den allerhøyeste Grad af Fuldkommenhed.
Kiøbenhavns Postrytter, 1790-11-29
Ogsaa Øen Jamaica er den 1ste September blevet paa den ene Kant hiemsøgt af en Orkan, der i Staden Kingston vel ikkun har anrettet liden, men i Kirkesognene Westmoreland og Hannover destørre Skade. – Den Ta bage, som allerede i dette Aar har fristet Jordskjælv, Garnisonens Oprør, og en Jldsvaade i Fortet Louis, har ligeledes i August følt Virkningen af de ødelæggende Orkaner. De her ankomne sex Hoveder for americanske Vilde, om hvilke man havde digtet saamange ugrundede Historier, ere intet mindre end Ambassadeurer, men slet og ret Supplicanter, for at bede om Understøttelse, især af uldene Tæpper, for deres forarmede Stammer.
Kiøbenhavns Postrytter, 1790-11-29
Det hedder, at Hr. Filherbert kommer tilbage fra Madrid, og at Lord Chesterfield skal igien gaae som Gesandt til det Spanske Hof.
Kiøbenhavns Postrytter, 1790-11-29
Mastricht, den 11 November. J Forgaars vare de Brabantske Landstænder forsamlede, for at overlægge, om de skulde underkaste sig Leopolds retfærdige Fordringer, eller ikke. Jndtil dette Øyeblik har man fra Brabant ikke kunne erfare det ringeste om de der tagne Beslutninger, tvertimod maa man af de i Provindserne mærkte Bevægelser formode, at man endnu vil giøre den berømte Østerrigske Hær Modstand. Man bliver ved at samle flere Krigsfolk. Abbeden af Tongerlo, som er virkelig Oberst for et Dragonregiment, opretter selv til Patriot Tienesten et Husarcorps, hvortil Hestene forlængesiden ere ankomne, og Sadlerne forfærdigede her i Staden. Det hedder nu atter, at de Brabanske Frivillige maae holde sig færdige til et nyt Korstog. Saa skal der ogsaa i Egnen omkring Diest cantonnere et Corps Brabantere, for hvilke der allerede giøres Anstalt til Qvarterer. De have alt begyndt at opkaste en Forskandsning paa Landeveien. Men paa det Brabanterne ikke skulle indqvartere sig i de faste Pladser og Stæder i det Lüttichske Land, for at hindre de Keyserl. Tropper Giennemmarchen, saa have de Lüttichske Tropper besat samme. Og man har allerede havt det Exempel, at Hr. Fyon har i Tongern tilbageviist en Trop Brabantere, som med Sabelen i Haanden vilde trænget sig derind. Denne Tildragelse har ogsaa givet Anledning til, at Lütticherne i disse Dage hværve meget stærkt.
Kiøbenhavns Postrytter, 1790-11-29
Warschau, den 13 November. Tilforladelige Breve fra Bucharest melde, at Fyrste Potemkin, for ved et andet afgiørende Slag at giøre Tyrkerne meere tilbøyelige til Fred uden Mægling, har besluttet, uagtet den besværlige Aarstid, at beleyre Jsmail. J Storpohlen skal Kongens Broderssøn, Prinds Poniatowsky, have et meget stærkt Partie.
Kiøbenhavns Postrytter, 1790-11-29
Fyrste Poninsky har i Lemberg ladet trykke et Manifest imod Successionen af den Kongelige Værdighed i Pohlen. Adskillige Wolhyniske Landbudde have ligeledes protesteret imod bemeldte Succession. Alt dette giør stor Opsigt.
Kiøbenhavns Postrytter, 1790-11-29
Man har Efterretning, at den Russisk Keyserlige Generallieutenant von Balmen, som commanderer de Russiske Tropper i Cuban en Chef, er efter en langvarig Sygdom ved Døden afgaaet.
Kiøbenhavns Postrytter, 1790-11-29
Paris, den 15 November. Krigsministeren la Tour du Pin har nu ogsaa takket af, og efter det herskende Parties Ønske faaet Hr. Duportail til Eftermand. Hr. de St. Priest har ligeledes taget Afsked; og Seglbevareren er nu af de gamle Ministre eene tilbage. Man har paa nogen Tid talet om et høystvigtigt Skridt, som Kongen, der nu næsten er berøvet sit hele forrige Ministerium, vil giøre, og som vil sætte hele Enropa i den største Forundring, giøre Seglbevareren unødvendig, befæste den nye Constitution, og, dersom det virkeligen bliver gjort, bidrage meget til engang at faae Ende paa den indvortes Uroe her i Staden og i det hele Rige. Det hedder nemlig, at Kongen, ligesom det den 4de Februarii skeede, vil personligen møde i Nationalforsamlingen, og overdrage Resten af den Magt, han endnu har, til den lovgivende Authoritet, indtil Constitutionen er fuldkommen istandbragt. Eller med andre Ord: der skulde i dette Mellemrum ingen Kongelig Minister existere, men Nationalforsamlingens Love og Anordninger blot af dens Deputerede sættes i Udøvelse, for saavel at tilveyebringe større Harmonie imellem Lovene og Udøvelsen, som at holde alle dem, der ere det nærværende System imod, saa langt mueligt borte fra Kongens Person. Revolutionens ivrige Venner see med dette Skridts Udførelse Frankeriges Lykke og Rolighed grundfæstet; de lade Ludvig XVI. i bemeldte Mellemtid blot besørge de udenlandske Anliggender, og ere visse paa, at han oftere vil besøge Nationalforsamlingen og tage Plads ved Præsidentens Side. Grevinde la Motte skal gandske rigtig være her, og der siges, at Hertugen af Orleans lader hende paa hans egen Bekostning et Hotel paa Pladsen Vendome meublere. Ogsaa hendes Mand skal være her med hans Maitresse. J Forgaars hedde det, at Grevinden var hemmeligen og paa en voldsom Maade arresteret; i det mindste vil man være forsikkret om, at der er skeet en hemmelig Arrest; men om det er Grevinden, eller en anden, vildes ey med Vished.
Kiøbenhavns Postrytter, 1790-11-29
J Brest er det ey endnu saa rigtig beskaffen. Matroserne ere ligesaa ilde tilfreds med Bougainville som med Albert de Rioms, de ville ikke vide af noget Nationalflag at sige, og man befrygter den største Uorden, om det skulde blive heyset. Mandskabet paa een af de Kongelige Fregatter har, tvertimod deres Officerers Ordre, lagt ud paa Rheden, for at trække den fulde Gage, hvoraf de i Havnen kun fik det Halve. – Det den 4de hujus fra Martinique til Brest ankomne Linieskib Jllustre giver et sørgeligt Malerie over det sammestæds herskende Anarchie. Skibets Capitain, Hr. de Bizien, har saa godt som maattet flygte derfra; thi Oprørerne paa Fortet Bourbon begyndte, ligesom Jndbyggerne i St. Pierre, at skyde paa ham.
Kiøbenhavns Postrytter, 1790-11-29
Da den ældre Mirabeau den 13de om Aftenen paa sin sædvanlige frimodige Maade gjorde sin Paastand i Nationalforsamlingen, faldt Aristoraten le Roi ham ind i Talen med Skiældsord, for hvilke han blev dømt til tre Dages Arrest i Abbediet. Men ogsaa denne Behandling giør Sagen ikke bedre.
Kiøbenhavns Postrytter, 1790-11-29
Kiøbenhavn, den 29 November. Den 3die November haver Hs. Majestæt allernaadigst udnævnt Kiøbmand Reynier Boom til Dansk Consul i Cadix og Provindsen Andalusien, i Steden for den hidtil værende Consul Hans Severin Buch, som fra dette Embede efter Ansøgning i Naade er dimitteret. Samme, Dag er det Danske Consulat i Archangel allernaadigst overdraget den etablerede Kiøbmand Christian Brust, en Associeret af forrige Consul Becker, som ligeledes efter Ansøgning fra dette Embede i Naade er dimitteret.
Kiøbenhavns Postrytter, 1790-11-29
Under Dato Christiansborg Slot den 24de November udgaaet en Forordning, som tillader alle Kongens Undersaatter, selv eller ved andre, at sælge og oplægge alle Slags Korn-Varer i Kiøbenhavn, baade i store og smaae Partier, samt at Feede Varer, under visse Betingelser, ligeledes maae oplægges til Forhandling i bemeldte Hoved-Stad.
Kiøbenhavns Postrytter, 1790-11-29
J Tallotteriets 489de Trækning i Altona, den 25de November, udkom følgende Nummere: Udi afvigte Uge, fra den 20de November til den 27de dito, ere i denne Kongel. Residencestad copulerede 30 Par. Fødte Drenge 24. Piger 24. Tilsammen fødte 58. Døde Mænd 13. Qvinder 13. Drenge 5, Piger 15, af følgende Sygdomme. Alderdom 1. Barsel-Seng 6. Brystsyge 4 Feber 1. Forraadnelses Feber 3 Hastig død 1. Jnflammation 2. Jndvortes Svaghed 1. Kopper 5. Slag 9. Svindsoet 2. Tænder 2 Tærende Syge 3 Uangivne Svagheder 6. Tilsammen døde 46. Altsaa 12 flere fødte end døde.
Kiøbenhavns Postrytter, 1790-11-29
Meteorologiske Observationer. Vinden. Therm.
Kiøbenhavns Postrytter, 1790-11-29
Barom. Pa Varme. 22 Novbr. S. V. 38. I. C.N. V. II. 2. Kulde. N. O. Stringer Franske og Tydske Futteral-Calendere for Aaret 1797, hvori findes et Kobberstykke for hver Maaned, samt adskillige nye Dame-Hovedpyntsmoder, tilligemed den nu brugelige Fruentimmer- og Mandfolke=Klædedragt i Kobber, saa- og tydske Musen-Calendere, kan nu tilkjøbs bekommes i det Kongelige Bogtrykkerie for den sædvanlige Priis. Beskrivelse over Egypten og Nubien, hvilket Skrivt, er et fuldstændigt fordansket Udtog af sal. Capitain Nordens vidtløftige og kostbare Værk Voyage d'Egygte & Nubie, Skrivtet er inddeelt i 12 Capitler og handler om sal. Capitainens Reiser, og hvad Mærkværdigt han har forefunden i de bereiste Lande, sælges i det kongel. Bogtrykkerie for 2 Mk.
Kiøbenhavns Postrytter, 1790-11-29
AVERTISSEMENTS. Den af Directionen for det Asiatiske Compagnie til den 1ste December bekiendtgjorte Licitation udsættes indtil videre.
Kiøbenhavns Postrytter, 1790-11-29
Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1790-12-03
Kiøbenhavns No. Aar.
Kiøbenhavns Postrytter, 1790-12-03
Juli. huus. host-Tidender. sammen. Januar. Fredagen den 3 December. Heraf udgives ugentlig 2de Stykker, ved P. M. Hopssuer.
Kiøbenhavns Postrytter, 1790-12-03
Constantinopel, den 17 October. Pesten begynder allerede i nogle Qvarterer her i Staden og i Naboe=Landsbyerne at gribe temmelig om sig. Da Capitain Pacha siden den sidste Søetræfning i det sorte Hav har udstaaet et haardt Veyr, og ikke havde nogen Havn, hvor han paa denne Tid af Aaret kunde uden Fare løbe ind, saa er han den 26de September med sin Flaade, bestaaende af 10 Linieskibe, 7 Fregatter og 9 Bombarderere, kommet tilbage, og ankret ved Bujuldere. Linieskibene ere meget beskadigede paa Master og Tougværk. Først i Træfningen og siden i Stormen har Flaaden mistet 4 Linieskibe og henved 8000 Mennesker, og dog hedder det, at Capitain Pacha ey allene er bleven erklæret for Seiervinder, men skal endog holde et høytideligt Jndtog her i Staden; ligesom og, at Storherren har skiænket ham en riigt besat Dolk og et betydeligt Landgods.
Kiøbenhavns Postrytter, 1790-12-03
Madrit, den 1 November. Den Engelske Ambassadeur, Hr. Fitzherbert, fulgte Kongen fra Escurial til St. Jldephonse, og fortsatte sine Conferencer med Greven af Florida Blanca indtil den 25de October, da han gik tilbage til Escurial, for der at modtage det Definitiv Svar, om hvilket han saa eftertrykke ligen anholdte; et Svar, der var saa meget vigtigere, som Engelands Ultimatum reent ud fordrede enten Kriig eller frie Skibsfart og Fiskeriets uhindrede Drivt paa Americas vestlige Kyster. Greven af Florida Blanca gik i denne Sag overmaade forsigtig til Værks, og forlangede en Commission nedsat, nemlig af 2 Staatsraader, 2 Castilianske Raader, 2 fra Jndien, og 2 Kriigsraader. Disses Betænkning var intet mindre end fredelig, siden de fleeste af bemeldte Committerte, iblandt hvilke Hr. Campomanes, blot havde fulgt Patriotismens Stemme, og altsaa heller vilde samtykke i Krigen end i de fordrede Opoffrelser, som vel ikke krænkede Spaniens Ære eller dets væsentlige Jnteresse, men dog afveeg fra de Grundsætninger, Spanien nu i tre hundrede Aar havde fulgt i Hensigt til den americanske Handel og Skibsfart. Uagtet hvert Lem af bemeldte Commission gav sine Tanker skrivtlig, og uagtet de alle stemmede imod de Engelske Fordringer, bleve disse dog uformodentlig den 25de October bevilgede. Hr. Fitzherbert vigede samme Dag ikke fra St. Jldephouse, førend han fra Greven af Florida Blanca havde faaet et Præliminair Svar, hvori Fordringerne bleve ham tilstaaede; og han sendte dette Svar samme Aften med en Coureer til Engelland. Den 28de blev Conventionen selv sluttet og afsendt til London.
Kiøbenhavns Postrytter, 1790-12-03
Rom, den 6 November. Cardinal Herzan har nu, som Keyserl. Gesandt, igien ladet det Keyserl. Vaaben sætte over Dørren til hans Palais. Med det første vil Hs. Hellighed i et Geheime-Consistorium bekiendtgiøre Kong Leopolds Valg til Romersk Keiser, og derefter bliver her formodentlig gjort de sædvanlige Anstalter til Festiviteter i Anledning af Keyser kroningen.
Kiøbenhavns Postrytter, 1790-12-03
London, den 12 og 16 November. Hoftidenden har nu tilbagekaldet den forhen skeete Proclamation angaaende Haandpengene til de Matroser og andre, som vilde tage Tieneste paa Flaaden inden den 31te December. Saa er og al Presning og voldsom Hværving siden den 11te hujus ophørt, og Krigsdepartementet har contremanderet de 77 Friecompagnier, som skulde været oprettet.